open-index/open-wikipedia-markdown huggingface dataset:
வினோதினி

**வினோதினி** (*Vinodhini*) என்பவர் ஒரு இந்திய திரைப்பட மற்றும் தமிழ் தொலைக்காட்சி நடிகை ஆவார். இவர் தமிழ், மலையாளம், கன்னட மொழிப் படங்கள் மற்றும் தமிழ் தொலைக்காட்சித் தொடர்களில் நடித்துள்ளார். குழந்தை நட்சத்திரமாக தனது நடிப்பு வாழ்க்கையைத் தொடங்கிய இவர், தொலைக்காட்சித் தொடர்களிலும் நடிப்பதற்கு முன்பு முன்னணி மற்றும் துணை பாத்திரங்களில் நடித்தார். கன்னட படங்களில் **ஸ்வேதா** என்று அழைக்கபட்டார்.

## தொழில்
வினோதினி குழந்தை நட்சத்திரமாக தனது நடிப்பு வாழ்க்கையைத் தொடங்கினார். *[[மணல் கயிறு (திரைப்படம்)|மணல் கயிறு]]*, *[[புதிய சகாப்தம்]]* மற்றும் *மண்ணுக்குள் வைரம்* உள்ளிட்ட படங்களில் தோன்றினார்.  1992 இல்,  பாலு மகேந்திரா இயக்கிய *[[வண்ண வண்ண பூக்கள்]]*  படத்தில் முதன்மை பாத்திரத்தில் நடிதார். இந்த படம் விமர்சன ரீதியாகவும் வணிக ரீதியாகவும் வெற்றிகரமாக அமைந்தது. இது தமிழில் சிறந்த திரைப்படத்திற்கான தேசிய திரைப்பட விருதை வென்றது மேலும் திரையரங்குகளில் 100 நாட்கள் ஓடியது. என்றாலும் இப்படம் வினோதினியின் திரைப்பட வாழ்க்கையை உயர்த்துவதில் தோல்வியுற்றது. அந்த ஆண்டு, இவர் மலையாளத் திரைப்படத்தில் *சூர்யா மானசம்* மற்றும் கன்னட திரையுலகில் *சைத்ரதா பிரேமாஞ்சலி படங்களின் வழியாக அறிமுகமானார்.* அங்கு இவர் ஸ்வேதா என்ற பெயரில் அறிமுகமானார். இரண்டு படங்களும் வெற்றிப் படங்களாக அமைந்தன. பிறகு பாலு மகேந்திராவின் *[[மறுபடியும் (திரைப்படம்)|மறுபடியும்]]*, விசுவின் *[[பட்டுக்கோட்டை பெரியப்பா]]*, ராம நாராயணன்னின்  *[[வாங்க பார்ட்னர் வாங்க]]*,  கே. எஸ். ரவிக்குமாரின் இரண்டு படங்களான, *சூரியன் சந்திரன்* மற்றும் முத்துக்குளிக்க வாரீயளா போன்ற படங்களில் நடித்தார். இந்த படங்களில் பெரும்பாலும் இரண்டாம் நிலை பாத்திரங்களிலேயே நடித்தார். 1990 களின் நடுப்பகுதியில் கன்னட படங்களில் தனது கவனத்தை செலுத்தினார், அங்கு இவர் தொடர்ந்து முக்கிய வேடங்களில் நடித்தார். 90 களின் பிற்பகுதியில் மீண்டும் தமிழ் படங்களில் பணியாற்றிய இவர் சிறிய துணை வேடங்களிலும் கௌரவ வேடங்களிலுமே தோன்றினார். இவர் சிறிய பாத்திரத்தில் தோன்றிய படங்களில் பிரவீன் காந்தியின் அதிரடி திரைப்படமான *[[ரட்சகன்]]*, சுந்தர் சி.  இன் நகைச்சுவை படமான *[[உனக்காக எல்லாம் உனக்காக]],*   என். மாத்ருபூததின் *புதிரா புனிதாமா* ஆகியவை அடங்கும் .

வினோதினி விரைவில் தொலைக்காட்சி தொடர்களான *[[சித்தி (தொலைக்காட்சி தொடர்)|சித்தி]]*, *அகல் விளக்கு*  மற்றும் *கண்ணாடிக் கதவுகள்*,  கிரேசி மோகனின் நகைச்சுவைத் தொடரான *விடாது சிரிப்பு* போன்றவற்றில் நடிக்கத் தொடங்கினார் . தவிர, இவர் எட்டு ஆண்டுகளாக ஒரு தொலைக்காட்சி நிகழ்ச்சியை நடத்தினார்.  2005 ஆம் ஆண்டில் *கஸ்தூரி மான் படத்தில்* கதா நாயகியின் ( மீரா ஜாஸ்மின் ) சகோதரியாக துணை வேடத்தின் வழியாக தமிழ் படங்களில் மீண்டும் நடிக்க வந்தார். அதன் விமர்சனத்தில், தி இந்து இந்த படத்தில் இவர் "மிகவும் கவரும் நடிப்பை" அளித்ததாக குறிப்பிடப்பட்டார். பின்னர், இவர் கரு பழனியப்பனின் இரண்டு படங்களில் சிறிய வேடங்களில் நடித்தார்.

## திரைப்படவியல்

## தொலைக்காட்சி

## குறிப்புகள்

## வெளி இணைப்புகள்
* கூட்டு காட்சியில் வினோதினி

பகுப்பு:தமிழ்த் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
ஜவஹர் நவோதயா வித்யாலயா, காரைக்கால்

**ஜவஹர் நவோதயா வித்யாலயா, காரைக்கால்** (*Jawahar Navodaya Vidyalaya, Karaikal*)அல்லது ஜெ என் வி வரிச்சிக்குடி என்பது இந்தியாவின் புதுச்சேரி ஒன்றியத்தில் காரைக்கால் மாவட்டத்தில் உள்ள இருபாலர் உறைவிடப் பள்ளியாகும். நவோதயா பள்ளிகள் இந்திய மனிதவள மேம்பாட்டு அமைச்சினால் நிதியின் கீழ் செயல்படும் தன்னாட்சி அமைப்பான நவோதயா வித்யாலயா ஸ்மிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா பள்ளிகள் இலவசக் கல்வியை வழங்குகின்றன. காரைக்கால் மாவட்டம் தமிழ்நாடு மாநிலத்தின் கடற்கரை சூழ்ந்த ஒன்றிய தலைமையகமான புதுச்சேரியிலிருந்து 132 கி.மீ. தொலைவில் அமைந்துள்ளது.

## வரலாறு
இந்த பள்ளியானது 1986-ல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா ஸ்மிதியின் ஐதராபாத்து பிராந்திய அலுவலகத்தால் நிர்வகிக்கப்பட்டுக் கண்காணிக்கப்படுகிறது.

## சேர்க்கை
ஆறாம் வகுப்பிலிருந்து ஜே.என்.வி காரைக்கால் பள்ளியில் மாணவர் சேர்க்கை நவோதயா வித்யாலயா ஸ்மிதி நடத்தும் நாடு தழுவிய போட்டித் தேர்வின் மூலம் நடைபெறுகிறது. இத்தேர்வு தொடர்பான அறிவிப்பு, ஜே.என்.வி காரைக்காலின் வித்யாலியா மேலாண்மைக் குழுவின் தலைவரான காரைகால் மாவட்ட ஆட்சித் தலைவர் அலுவலகத்தால் மாவட்டத்தில் விளம்பரம் செய்யப்படுகிறது.

## இணைப்பு
ஜே.என்.வி காரைக்கால் நடுவண் இடைநிலைக் கல்வி வாரியத்துடன் இணைப்பு எண் 2940002 உடன் இணைக்கப்பட்டுள்ளது.

## மேலும் காண்க

* ஜவஹர் நவோதயா வித்யாலயா, புதுச்சேரி
* ஜவஹர் நவோதயா வித்யாலயா, யானம்
* ஜவஹர் நவோதயா வித்யாலயா, மாகே
* ஜே.என்.வி பள்ளிகளின் பட்டியல்

## மேற்கோள்கள்

## வெளி இணைப்புகள்

* ஜே.என்.வி காரைக்கலின் அதிகாரப்பூர்வ வலைத்தளம் 

பகுப்பு:காரைக்கால் மாவட்டம்
பகுப்பு:Coordinates on Wikidata
ஜினசேனர்

**ஜினசேனர்** (**Jinasena**) கிபி 9ஆம் நூற்றாண்டில் வாழ்ந்த திகம்பர சமணத் துறவியும், வட மொழி அறிஞரும் ஆவார். இவர் ஆதிபுராணம் , மகாபுராணம் மற்றும் ஹரிவம்ச புராணம் ஆகிய மூன்று சமணப் புராணங்களை சமஸ்கிருத மொழியில் இயற்றியவர் ஆவார்.

திகம்பர சமணப் பிரிவின் **அறுகோணம்** (Shatkhandagama) எனும் முக்கியத் தத்துவ நூலுக்கு விள்க்க உரை எழுதிய வீரசேனரின் மாணவர் ஜினசேனர் ஆவார். மேலும் ஜினசேனர் ஹரிவம்ச புராணத்தையும் இயற்றியுள்ளார். மேலும் எளிய மக்களுக்கான தர்மசாஸ்திரம் எனும் நீதி நூலை இயற்றியுள்ளார். இராஷ்டிரகூடர் மன்னர் அமோகவர்சன் இவரது சீடர் ஆவர்.  
## இதனையும் காண்க
* ஆதிபுராணம்
* ஹரிவம்ச புராணம் (சமணம்)
* மகாபுராணம்
## மேற்கோள்கள்

### ஆதாரங்கள்
* 
* 
* 
* 

## வெளி இணைப்புகள்
*

பகுப்பு:சைனம்
பகுப்பு:சமணம்
பகுப்பு:சமணத் துறை அறிஞர்கள்
குயுலெக்சு மோடெசுடசு

***குயுலெக்சு மோடெசுடசு*** (பொதுவான பெயர் இல்லை) என்பது குலிசிடே குடும்பத்தின் இரத்தத்தை உறிஞ்சும் கொசு சிற்றினங்களில் ஒன்றாகும். இது பரிசோதனை முறையில் மேற்கு நைல் தீநுண்மி நோய் கடத்தியாக நிரூபிக்கப்பட்டிருக்கிறது. பறவைகள் மற்றும் மனிதர்களிடம் தீவிரமாக இரத்தம் உறிஞ்சும் தன்மையுடையதால் விலங்கு வழி தொற்றுகளைப் பரப்புகிறது. இது தெற்கு பிரான்சில் பறவைகளுக்கும் மனிதர்களுக்கும் இடையிலான மேற்கு நைல் தீநுண்மி நோய்ப் பரவலின் பாலமாக உள்ளதாக நம்பப்படுகிறது. மேலும் இது தன்யூபு ஆற்றின் டெல்டா, காசுப்பியன் மற்றும் அசோவ் கடல் டெல்டா மற்றும் உருசியாவின் வோல்கா ஆற்றுப்பகுதியில் மேற்கு நைல் தீநுண்மி பரிமாற்றத்தில் பங்கு வகித்ததாகக் கருதப்படுகிறது. இது முறையே பிரான்ஸ் மற்றும் ஸ்லோவாக்கியாவில் தஹினா தீநுண்மி மற்றும் லெட்னிஸ் தீநுண்மி பரவுதலிலும் தொடர்புடையது.

## பரவல்
*குயுலெக்சு மோடெசுடசு* பின்வரும் நாடுகளில் இருப்பதாகக் கண்டறியப்பட்டுள்ளது: அல்சீரியா, சீனா, குரோசியா, செக் குடியரசு, டென்மார்க், கிரேக்கம், அங்கேரி, ஈரான், ஈராக், இசுரேல், இத்தாலி, மங்கோலியா, மொரோக்கோ, போலந்து, உருமேனியா, உருசியா, சிலோவாக்கியா, எசுப்பானியா, சுவீடன், தஜிகிஸ்தான், துருக்கி மற்றும் ஐக்கிய இராச்சியம். இது சமீபத்தில் ஐக்கிய இராச்சியத்தில் மீண்டும் கண்டுபிடிக்கப்பட்டது, அங்கு 2010 மற்றும் 2011 ஆம் ஆண்டுகளில் இளம் உயிரி ஆய்வில் தென்கிழக்கு இங்கிலாந்தின் ஒரு சிறிய பகுதியில் அடையாளம் காணப்பட்டது.

## சூழலியல்
*குயுலெக்சு மோடெசுடசு* இளம் உயிரிகள் நீர்ப்பாசன கால்வாய்கள், சதுப்பு மற்றும் நெல் வயல்களில் சற்று உப்புநீர் அல்லது நன்னீரில் காணப்படும். முதிர்ச்சியடைந்த பெண் கொசுக்கள் முதுகெலும்பிகள், குறிப்பாகப் பறவைகள், குதிரைகள் மற்றும் மனிதர்களின் இரத்தத்தை உறிஞ்சுகின்றன. ஆண் கொசுக்கள் பூந்தேனை பருகுகின்றன*.* 

## மேற்கோள்கள்

பகுப்பு:கணுக்காலிகள்
பகுப்பு:பூச்சிகள்
தௌலத்ராவ் சிந்தியா

**தௌலத் ராவ் சிந்தியா** (Daulat Rao Sindhia) (1779 - 21 மார்ச் 1827) மத்திய இந்தியாவில் குவாலியர் மாநிலத்தின் மன்னராக 1794 முதல் 1827 இல் தான் இறக்கும் வரை இருந்தார். இவரது ஆட்சி மராட்டிய கூட்டமைப்பினுள் மேலாதிக்கத்திற்கான போராட்டங்களுடனும், 19 ஆம் நூற்றாண்டின் முற்பகுதியில் வடக்கு மற்றும் மத்திய இந்தியா மீது பிரித்தானியர்களின் மேலாதிக்கத்தை பலப்படுத்துவதற்கான மராட்டிய எதிர்ப்போடு ஒத்துப்போனது. இரண்டாம் மற்றும் மூன்றாவது ஆங்கிலேய-மராத்தியப் போர்களில்  இவர் குறிப்பிடத்தக்க பங்கைக் கொண்டிருந்தார்.

## சிந்தியாக்களின் ஏற்றம்
[வலது|thumb|237x237px| [மகாதாஜி சிந்தியா]]
இரண்டாம் தௌலத்ராவ் சிந்தியா வம்சத்தில் உறுப்பினராக இருந்தார். மகாராஜா மகாதாஜி சிந்தியாவின் மரணத்திற்குப் பின்னர் 1794 பிப்ரவரி 12 அன்று குவாலியர் சிம்மாசனத்தில் அமர்ந். தௌலத்ராவ்  மூன்றாம் பானிபட் போரில் கொல்லப்பட்ட அவரது அண்ணன் துக்கோஜி ராவ் சிந்தியாவின் பேரனாவார். 1794 ஆம் ஆண்டு மார்ச் 3 ஆம் தேதி பேஷ்வாவால் இவர் முறையாக அங்கீகரிக்கப்பட்டார். மேலும் பேரரசின் துணை ஆட்சியாளர், அமீர்களின் தலைவர் ஆகிய இரு பட்டங்களை பேரரசர் இரண்டாம் ஷா ஆலம் வழங்கினார்

குவாலியர் மாநிலம் 17 ஆம் நூற்றாண்டில் சிவாஜியால் நிறுவப்பட்ட மராட்டிய பேரரசின் ஒரு பகுதியாக இருந்தது. மேலும் 18 ஆம் நூற்றாண்டில் முகலாய பேரரசின் இழப்பில் பேரரசு பெரிதும் விரிவடைந்தது. பேரரசு விரிவடைந்தவுடன், மராட்டிய படைகளின் தளபதிகளுக்கு பேஷ்வா சார்பாக கைப்பற்றப்பட்ட பிரதேசங்களில் கப்பம் சேகரிக்க அதிகாரம் வழங்கப்பட்டது. தௌலத்ராவின் மூதாதையர் இரானோஜி சிந்தியா முகலாயர்களிடமிருந்து மால்வா, கிர்ட் போன்ற பிராந்தியங்களில் பிரதேசங்களை கைப்பற்றினார். இறுதியில் உஜ்ஜைனை மையமாகக் கொண்ட ஒரு மாநிலத்தை நிறுவினார். இதற்கு குவாலியர் கோட்டையின் பெயரிடப்பட்டது. இவரின் மனைவி பைசா பாய் அவரது காலத்தின் ஒரு சக்திவாய்ந்த மற்றும் புத்திசாலித்தனமான பெண்மணியாகவும், குவாலியர் அரசின் விவகாரங்களில் முக்கிய பங்கும் வகித்தார்.

தௌலத்ராவின் முன்னோடி மகாதாஜி சிந்தியா பானிபட் போருக்குப் பின்னர், குவாலியர் கூட்டமைப்பின் தலைமை இராணுவ சக்தியாக மாற்றினார். நன்கு பயிற்சி பெற்ற நவீன இராணுவத்தை உருவாக்கினார்.

## குறிப்புகள்

* Hunter, William Wilson, Sir, et al. (1908). *Imperial Gazetteer of India*, Volume 12. 1908-1931; Clarendon Press, Oxford.
* Markovits, Claude (ed.) (2004). *A History of Modern India: 1480-1950*. Anthem Press, London.


பகுப்பு:மராத்தியர்கள்
பகுப்பு:மராட்டியப் பேரரசு
பகுப்பு:மகாராட்டிர வரலாறு
பகுப்பு:இந்திய வரலாறு
பகுப்பு:1827 இறப்புகள்
பகுப்பு:1779 பிறப்புகள்
ஆலடி சங்கரையா

**ஆலடி சங்கரையா** (*Aladi Sankaraiya*) என்பார் தமிழகத்தின் தென்காசி மாவட்டத்தில் உள்ள ஆலங்குளம் பகுதியினைச் சார்ந்த இந்தியத் தேசிய காங்கிரசு கட்சியினைச் சார்ந்த அரசியல்வாதி ஆவார்.

## தனிப்பட்ட வாழ்க்கை
இவருக்கு இரண்டு மகள்களும், ஒரு மகனும் (ச.ஆனதராஜ்) உள்ளனர்.

## அரசியல் வாழ்க்கை
இவரது அரசியல் அறிமுகமானது மறைந்த தமிழக முதல்வர் காமராசர் காலத்தில் தொடங்கியது.

### சட்டமன்றத் தேர்தலில் தேர்தல் செயல்திறன்

## மேற்கோள்கள்

பகுப்பு:வாழும் மக்கள்
ஆதிபுராணம்

**ஆதி புராணம்** (**Ādi purāṇa**) சமண சமயத்தின் முதல் தீர்த்தங்கரரான ஆதிநாதர் எனப்படும் ரிசப தேவரின் வாழ்க்கை வரலாற்றை விளக்கும் நூலாகும். இதனை கிபி 9 ஆம் நூற்றாண்டில் சமஸ்கிருத மொழியில் இயற்றியவர் ஜினசேனர் ஆவர்.

## உள்ளடக்கம்
இந்த படைப்பு தனது தனித்துவமான பாணியில் ஒரு ஆன்மாவின் புனித யாத்திரை முழுமையையும், * [[முக்தி]] * அடைவதையும் மையமாகக் கொண்டுள்ளது. ரிசபதேவரின் மகன்களான இரண்டு சகோதரர்களான பரதன் மற்றும் பாகுபலி இராச்சிய அதிகாரத்தை கைப்பற்றும் போராட்டத்தையும் விவரிக்கிறது. 
ஆட்சி அதிகாரப் போட்டியில் பாகுபலி வெற்றிபெறும் போது, அவர் தனது சகோதரர் பரதனுக்கு ஆதரவாக உலகியலை கைவிடுகிறார். பின்னர் பாகுபலி துறவறம் மேற்கொண்டு நாட்டை விட்டு வெளிச்செல்கிறார்.
## இதனையும் காண்க
*மகாபுராணம் (சமணம்)
* ஹரிவம்ச புராணம் (சமணம்)
* ஜினசேனர்

## குறிப்புகள்

## மேற்கோள்கள்
* 
* 
* 
* 
* 
* 
* 

பகுப்பு:சைனம்
பகுப்பு:சமண நூல்கள்
பிரீயோபீடியா

**ஃப்ரீயோபீடியா	**  ( Freopedia) விக்கிபீடியாவில் உள்ள கட்டுரைகளுடன் மக்களை இணைக்க மேற்கு ஆஸ்திரேலியாவின் ஃப்ரீமண்டில் சுற்றியுள்ள தளங்களில் விரைவு துலங்கல் பீடியா குறியீடுகளை (QRpedia Codes) நிறுவும் திட்டமாக தொடங்கியது.  இது விக்கிபீடியாவில் ஃப்ரீமண்டிலின் விரிவான தகவல்களை உருவாக்குவதை நோக்கமாகக் கொண்ட விக்கிடவுன் திட்டமாக உருவெடுத்துள்ளது.

இந்த யோசனை மோன்மவுத்தின் மோன்மவுத்பீடியாவிலிருந்து வந்தது. 

ஃப்ரீமாண்டில் ஆஸ்திரேலியாவில் இதுபோன்ற ஒரு திட்டத்தைக் கொண்ட முதல் நகரமாகும், இதனால் அது தன் வரலாற்று தளங்களின் மெய்நிகர் சுற்றுப்பயணத்தை வழங்குகிறது.  ஃப்ரீமண்டிலுக்கு வருபவர்கள் அந்நகரத்தால் தயாரிக்கப்பட்ட வரைபடத்தின் உதவியுடன் நடைப்பயணத்தை மேற்கொள்ள ஊக்குவிக்கப்படுகிறார்கள்.  ஃப்ரீயோபீடியா பாரம்பரிய சுற்றுப்பயணம் என்பது  ஃப்ரீமண்டிலில் நடைப்பயணங்கள் மற்றும் தடங்கள் ஆகியவை நகரத்தால் விளம்பரப்படுத்தப்பட்ட ஒன்றாகும். 

26 மே 2013 அன்று இதன் அதிகாரப்பூர்வ வெளியீடு  	*W D மூர் & கோ வேர்ஹவுஸ்ஸில்	* நடந்தது. ஃப்ரீமண்டில் கலைகள் மையம் மற்றும் 	*ரவுண்ட் ஹவுஸ்	* ஆகியவை முதல் தளங்களில் சேர்க்கப்பட்டன. 

விக்கிபீடியாவில் உள்ளடக்கத்தை உருவாக்குவதும் திட்டத்தின் உந்து சக்தியும் விக்கிபீடியன் ஆசிரியர்களின் பணியிலிருந்து வந்தவை. பின்னர் உள்ளூர் குழுக்கள் மற்றும் கூட்டுப்பணியாளர்கள் இந்த திட்டத்தை ஆதரித்தனர், இருப்பினும் திட்டத்தின் உள்ளடக்க உருவாக்கம் மற்றும் பராமரிப்பு விக்கிபீடியர்களிடம் உள்ளது. ஃப்ரீமண்டில் சொசைட்டி தன்னார்வலர்கள், நோட்ரே டேம் ஆஸ்திரேலியா பல்கலைக்கழகம் மற்றும் ஃப்ரீமண்டில் போர்ட் ஆணையம் ஆகியோரால் தகடுகளை நிறுவுதல் மேற்கொள்ளப்பட்டுள்ளது. பிந்தையவர்கள் தங்களது சொந்த எட்டு தகடுகளை, நீல பிளாஸ்டிக்கினால் தயாரித்தனர், மேலும் (மார்ச் 2014 நிலவரப்படி) அவற்றை 	*விக்டோரியா க்வே	* மற்றும் கடல்சார் அருங்காட்சியகத்தைச் சுற்றி [புதுப்பித்தல் தேவை] நிறுவுகின்றனர்.

	*ஃப்ரீமண்டில் சொசைட்டி	* மற்றும் விக்கிமீடியா ஆஸ்திரேலியா ஆகியவற்றுக்கு இடையே ஒத்துழைப்பு உள்ளது, இதற்கு 	*சிட்டி ஆஃப் ஃப்ரீமண்டில்	*, மாநில பதிவேடுகள் அலுவலகம், ஃப்ரீமண்டில் வர்த்தக மேம்பாட்டு மாவட்டம், ஃப்ரீமண்டில் துறைமுக ஆணையம் மற்றும் ஃப்ரீமண்டிலில் உள்ள பிற நிறுவனங்கள் ஆதரவு அளிக்கின்றன. இந்த திட்டம் 	*ஹெரிடேஜ் கவுன்சிலின்	* 2014 மேற்கு ஆஸ்திரேலிய பாரம்பரிய விருதுகளில் இறுதிப் போட்டியில் நுழைந்து இருந்தது, மேலும் இதேபோன்ற திட்டத்தை டூடியாய்பீடியா, டூடியேயில் உருவாக்க ஊக்கமளித்தது.  

## சான்றுகள்

* 

## வெளி இணைப்புகள்

* 
* Freopedia Heritage Tour map showing locations of QR codes, as of May 2014

பகுப்பு:விக்கிப்பீடியா
நிஷா நூர்

**நிஷா நூர்** (*Nisha Noor*) என்பவர் பிரபல தென்னிந்திய நடிகை ஆவார். இவர் முக்கியமாக தமிழ் மற்றும் மலையாள படங்களில் தீவிரமாக பணியாற்றியுள்ளார். இவர் சில தெலுங்கு மற்றும் கன்னட படங்களிலும் நடித்துள்ளார்.

## தொழில்
*[[கல்யாண அகதிகள்]]* (1986) மற்றும் *ஐயர் தி கிரேட்* (1990) போன்ற படங்களில் நடித்ததற்காக நிஷா நூர் பிரபலமாக அறியப்பட்டார். இவர் *[[டிக் டிக் டிக்]]* (1981) படத்திலும், விமர்சன பாராட்டப்பட்ட சிவப்பு நாடா, மிமிக்ஸ் ஆக்சன்  *500*, இனிமை இதோ இதோ  முதலிய பல படங்களில் நடித்தார். 1980 முதல் 1986 வரை இவர் தனது தொழில் வாழ்க்கையின் உச்சத்தில் இருந்தார். மேலும் கே. பாலசந்தர், விசு, சந்திரசேகர் போன்ற இயக்குனர்களுடன் பணியாற்றினார். எயிட்சு தொடர்பான நோயால் நூர் 2007 இல் இறந்தார்.

## பகுதி திரைப்படவியல்

### தமிழ்

* *[[மங்கள நாயகி]]* (1980)
* *[[முயலுக்கு மூனு கால்]]* (1980)
* *[[இளமைக்கோலம்]]* (1980)
* *[[எனக்காக காத்திரு]]* (1981)
* *[[டிக் டிக் டிக்]]* (1981)
* *[[மான மதுரை மல்லி]]* (1982
* *[[இனிமை இதோ இதோ]]* (1983)
* *[[அவள் சுமங்கலிதான்]]* (1985). . . ஸ்டெல்லா
* *[[ஸ்ரீ ராகவேந்திரா (1985 திரைப்படம்)|ஸ்ரீ ராகவேந்திரா]]* (1985)
* *[[கல்யாண அகதிகள்]]* (1986)
* *[[அவள் ஒரு வசந்தம்]]* (1992)

### மலையாளம்

* *சிவப்பு நாடா* (1990)
* *மிமிக்ஸ் பரேட்* (1990)
* *ஐயர் தி கிரேட்* (1990)
* *மிமிக்ஸ் ஆக்சன் 500* (1995)

## குறிப்புகள்


பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:2007 இறப்புகள்
பகுப்பு:1962 பிறப்புகள்
பகுப்பு:சென்னை நடிகைகள்
சுலோவேனிய விக்கிப்பீடியா

**சுலோவேனிய விக்கிபீடியா** *(Slovene Wikipedia)* என்பது கட்டற்ற கலைக்களஞ்சியமான விக்கிப்பீடியாவின் சுலோவேனிய மொழி பதிப்பாகும். 2002 ஆம் ஆண்டு பிப்ரவரி 26 ஆம் தேதி முதல் சுலோவேனிய விக்கிபீடியா செயல்படுகிறது. 2007 ஆம் ஆண்டு சூலை மாதத்தில் சுலோவேனிய மொழியில் 50000 கட்டுரைகள் எழுதப்பட்டன. 2021 ஆம் ஆண்டு சனவரி மாத நிலவரப்படி இம்மொழியில் 171000 கட்டுரைகள் எழுதப்பட்டுள்ளன.

சுலோவேனிய விக்கிபீடியா அந்நாட்டில் மேற்கோள் பணிகளுக்காக பரவலாகப் பயன்படுத்தப்படுகிறது.  சுலோவேனியப் பயனர்கள் அதிகம் பார்வையிடுகின்ற சமூக வலைப்பின்னல் சேவைகளில் ஒன்றாகவும் இவ்விக்கிப்பீடியா  திகழ்கிறது. பொதுவாக இதிலுள்ள அதிகாரப்பூர்வ  இணையப் பயன்பாட்டு புள்ளிவிவரங்களுக்கும்  விக்கிபீடியா பதிப்புகளுக்கும் இடையில் வேறுபாடுகள் ஏதும் இருப்பதில்லை. விக்கிப்பீடியா.ஆர்க் என்ற அடிப்படையான ஆள்களப் பெயரில் மட்டுமே சுலோவேனிய விக்கிப்பீடியா பகுப்பாய்வு செயல்களை மேற்கொள்கிறது. பெரும்பாலான சந்தர்ப்பங்களில், சுலோவேனிய மொழி பதிப்பு விக்கிபீடியா பற்றிய ஊடக அறிக்கை பட்டியலில் இதன் பொதுவான இருப்பு இடம்பெறுகிறது. இருப்பினும், கட்டமைக்கப்பட்ட அறிவின் ஒப்பீட்டளவில் ஒரு பெரிய மற்றும் சுதந்திரமாக அணுகக்கூடிய அமைப்பாக, சுலோவேனிய விக்கிப்பீடியா திகழ்கிறது. எடுத்துக்காட்டாக, மொழியியல் மென்பொருளைப் பயிற்றுவிப்பதற்கான மூல மின் நூலகத்தை உருவாக்குவதற்கும்,  சுலோவேனிய இலக்கிய ஆசிரியர்களின் வலை இருப்பை பகுப்பாய்வு செய்வதற்கும் இவ்விக்கிப்பீடியா அங்கு பயன்படுத்தப்படுகிறது. உலுப்லயானா பல்கலைக்கழகப்  பேராசிரியர்களுடன் இணைந்து பல வெற்றிகரமான ஒத்துழைப்பு திட்டங்கள் சுலோவேனிய மொழி விக்கிப்பீடியாவில் மேற்கொள்ளப்பட்டுள்ளன. சுலோவேனிய நாட்டு மாணவர்களைக் கொண்டு  உள்ளடக்க உருவாக்கத்தை மேம்படுத்துவது ஒரு கற்பித்தல் முறையாக இங்கு பின்பற்றப்படுகிறது.
 
சுலோவேனிய தீவிர  விக்கிபீடியர்கள் தேசிய ஊடகங்களில் விக்கிபீடியா பற்றிய விவாதங்களில் இடம்பெறுகின்றனர். பொதுவான விக்கிப்பீடியா மேம்பாடு மற்றும் சுலோவேனிய மொழி விக்கிப்பீடியா சார்ந்த விவாதங்கள் இதில் இடம்பெறுகின்றன.
 
## மைல்கற்கள்
* 100 கட்டுரைகள் - சூன் 18, 2002
* 1,000 கட்டுரைகள் - செப்டம்பர் 30, 2003
* 10,000 கட்டுரைகள் - பிப்ரவரி 7, 2005
* 20000 கட்டுரைகள்  - திசம்பர் 17, 2005
* 30,000 கட்டுரைகள் - சூன் 30, 2006
* 40,000 கட்டுரைகள்  - பிப்ரவரி 15, 2007
* 50,000 கட்டுரைகள் - சூலை 17, 2007
* 100,000 கட்டுரைகள் - ஆகத்து 15, 2010
## மேற்கோள்கள்

## புற இணைப்புகள்

* Slovene Wikipedia
* Vse najboljše, Wikipedija! . [Happy Birthday, Wikipedia!]. Radio interview on Val 202 on the occasion of the 10th anniversary of the Slovene Wikipedia. RTV Slovenija. Accessed on 25 February 2012.

பகுப்பு:மொழிவாரி விக்கிப்பீடியாக்கள்
பகுப்பு:சுலோவீனியா
விக்கி கல்வி அறக்கட்டளை

**விக்கி கல்வி அறக்கட்டளை** *(Wiki Education Foundation)* அமெரிக்காவிலுள்ள கலிபோர்னியாவின் சான் பிரான்சிசுகோவை தளமாகக் கொண்ட ஓர் இலாப நோக்கமற்ற அமைப்பாகும். சில சமயங்களில் சுருக்கமாக விக்கி கல்வி என்றும் அழைக்கின்றனர். விக்கிபீடியாவின் கல்வித் திட்டத்தை இவ்வமைப்பு நடத்துகிறது.  கனடா மற்றும் அமெரிக்காவில் உள்ள கல்வியாளர்கள் விக்கிபீடியாவை பாடநெறிமுறைகளுடன் ஒருங்கிணைப்பதை இத்திட்டம் ஊக்குவிக்கிறது.
## வரலாறு
விக்கி கல்வி அறக்கட்டளை 2013 ஆம் ஆண்டு விக்கிமீடியா நிறுவனத்துடன் இணைக்கப்பட்டது.  கல்வித் திட்டத்தில் அதிக கவனம் செலுத்தி சிறப்பு ஆதரவை வழங்குவதற்காகவும்  விக்கிபீடியாவுடன் ஈடுபடும் கல்வி ஆராய்ச்சி மற்றும் கற்பித்தலை மேம்படுத்துவதற்காக கூடுதல் திட்டங்களை உருவாக்குவதற்காகவும் விக்கிமீடியா அறக்கட்டளை 2012 ஆம் ஆண்டில் இத்திட்டத்தை  தொடங்கியது. இலாப நோக்கமற்ற நிறுவனங்களை அங்கீகரித்து வழங்கப்படும் அமெரிக்க்க் குறியீட்டு எண் 501 (சி) (3) தொண்டு என்ற தொண்டு தகுதிநிலை விக்கி கல்வி அறக்கட்டளைக்கு  வழங்கப்பட்டுள்ளது.

விக்கிமீடியா அறக்கட்டளையின் மூத்த திட்ட இயக்குநராக பணியாற்றிக் கொண்டிருந்த  பிராங்க் சூலன்பர்க்கை 2014 ஆம் ஆண்டு பிப்ரவரி மாதத்தில் விக்கிமீடியா அறக்கட்டளை மற்றும் விக்கி கல்வி அறக்கட்டளை நிறுவனம் ஆகியவற்றுக்கான முதலாவது நிர்வாக இயக்குநராக பணியமர்த்துவதாக அறிவிக்கப்பட்டது. இதே ஆண்டு ஏப்ரல் மாதம்  ஆக்சுபோர்டில் நடந்த உலக எழுத்தறிவு உச்சி மாநாட்டில் சூலன்பர்க் விக்கி கல்வி அறக்கட்டளையை  பிரதிநிதித்துவப்படுத்தினார். கல்வியறிவுக்கு உலகளாவிய மேம்பாடுகளைச் செய்வதை இந்த மாநாடு அப்போது தனது நோக்கமாகக் கொண்டிருந்தது. 
## தலைமை
2014 ஆம் ஆண்டு பிப்ரவரி மாதம் முதல் சூலன்பர்க் அறக்கட்டளையின் நிர்வாக இயக்குநராக பணியாற்றியுள்ளார். டயானா சிட்ராசுமேன் அறக்கட்டளையின் இயக்குநர்கள் குழுவிற்கு தலைமை தாங்கினார்.. எழுத்து மற்றும் சொல்லாட்சிக் கலை மையத்தின் இயக்குநரும், மிசிசிப்பி பல்கலைக்கழகத்தின் ஆங்கில இணை பேராசிரியருமான ராபர்ட் கம்மிங்சும் இயக்குநர்கள் குழுவில் பணியாற்றினார்.  1977 முதல் 2014 ஆம் ஆண்டு வரையிலான காலம் வரை வாழ்ந்த விக்கிபீடியரான அட்ரியான் வாதெவிட்சும் இக்குழுவில் பணியாற்றினார்.

## மேற்கோள்கள்

## புற இணைப்புகள்

* 
* Wiki Education Foundation at Meta-Wiki
* Wikipedia Education Program, Diversifying Economic Quality: A Wiki for Instructors and Departments
* Experiences and Perspectives of Wikipedia Use in Higher Education  (PDF), Universitat Oberta de Catalunya (UOC)
*"Editing Wikipedia Entries Is Becoming A Class Assignment In Colleges Across The U.S." 
*"Wikis and Wikipedia as a teaching tool: Five years later" , by Piotr Konieczny, (), *[[First Monday (journal)|First Monday]]*, September 3, 2012

பகுப்பு:விக்கிப்பீடியா
பகுப்பு:இலாபநோக்கற்ற நிறுவனங்கள்
விலங்கியல் பெயரிடுதலுக்கான பன்னாட்டு ஆணையம்

**விலங்கியல் பெயரிடுதலுக்கான பன்னாட்டு ஆணையம்** (*International Commission on Zoological Nomenclature-ICZN*) என்பது "விலங்குகளுக்கு அறிவியல் பூர்வமாக நிலைப் புதன்மை மற்றும் பொருத்தமான பெயரிடலுக்காக" அர்ப்பணிக்கப்பட்ட ஒரு அமைப்பாகும். 1895ஆம் ஆண்டில் நிறுவப்பட்ட இந்த அமைப்பில் தற்போது 19 நாடுகளைச் சேர்ந்த விலங்கியல் வகைப்பாட்டில் ஆய்வு மேற்கொள்ளும் 27 உறுப்பினர்களைக் கொண்டுள்ளது

## அமைப்பு
இந்த ஆணையமானது ஒரு அமைப்புத்திட்டத்தின் கீழ் நிர்வகிக்கப்படுகிறது. இவ்வமைப்பின் வெளியீடுகள் பொதுவாக ICZN குறியீட்டோடு வெளியிடப்படுகிறது.

சர்வதேச உயிரியல் அறிவியல் ஒன்றியம் (ஐ.யூ.பி.எஸ்) (I.U.P.S) நிறுவிய விலங்கியல் பெயரிடலின் பிரிவு  மூலம் உறுப்பினர்கள் தேர்ந்தெடுக்கப்படுகின்றனர்.

ஆணைக்குழுவின் உறுப்பினரின் பொறுப்புக் காலம் 6 ஆண்டுகள் ஆகும். ஒரு உறுப்பினர் தொடர்ந்து மூன்று முறை மீண்டும் மீண்டும் தேர்வு செய்யப்படலாம். தொடர்ந்து மூன்று முறை (18 ஆண்டுகள்) சேவைக்குப் பின்னர், உறுப்பினராக மீண்டும் தேர்தெடுக்கப்பட்பட குறைந்தது 3 வருட இடைவெளி பரிந்துரைக்கப்படுகிறது.

## செயல்பாடுகள்
2014முதல், ஆணையத்தின் பணியினை மேற்கொள்ள இதன் செயலகம் சிங்கப்பூர் தேசிய பல்கலைக்கழகத்தில் செயல்படுகிறது. முன்னதாக, செயலகம் இலண்டனில் அமைந்திருந்தது. இந்த ஆணையத்தின் செயல்பாடுகளுக்கு **விலங்கியல் பெயரிடலுக்கான சர்வதேச அறக்கட்டளையால்** நிதியளிக்கப்பட்டது. ஆணைக்குழு விலங்கியல் சமூகத்திற்கு "விலங்குகளின் அறிவியல் பெயர்களைச் சரியான முறையில் பயன்படுத்துவது பற்றிய தகவல்களை உருவாக்குதல் மற்றும் பரப்புதல்" குறித்த பணிகளை மேற்கொள்கிறது.

இந்த ஆணையம் விலங்கியல் பெயரிடலுக்கான பன்னாட்டுக் குறியீட்டை வெளியிடுகிறது (பொதுவாக "குறியீடு" அல்லது "ICZN குறியீடு" எனப்படும்). இது விலங்குகளாகக் கருதப்படும் அனைத்து உயிரினங்களுக்கும் முறையான அறிவியல் பெயரிடலுக்கான விதிகளை ஏற்றுக்கொள்ளப்பட்ட மாநாடு . ஆணைக்குழுவால் நியமிக்கப்பட்ட ஆசிரியர் குழுவால் குறியீட்டின் புதிய பதிப்புகள் பதிப்பாகும். குறியீட்டின் 4வது பதிப்பு (1999) ஏழு நபர்களால் திருத்தப்பட்டது.

ஆணைக்குழு தனது கவனத்திற்குக் கொண்டுவரப்பட்ட தனிப்பட்ட பிரச்சினைகள் பற்றிய தீர்ப்புகளையும் வழங்குகிறது. ஏனெனில் சர்ச்சைக்குரிய நிகழ்வுகளில் நடுவர் தேவைப்படலாம். இங்குக் குறியீட்டைக் கடைப்பிடிப்பது பயன்பாட்டின் நிலைப்புத்தன்மைக்கு இடையூறாக இருக்கும் (எ.கா. பாதுகாக்கப்பட்ட பெயரைப் பார்க்கவும்). ஆணைய முடிவுகள் ***விலங்கியல் பெயரிடலின் செய்தி மடலில்*** வெளியிடப்பட்டுள்ளன. 2017முதல் இச்செய்தி மடல் இணைய வெளியீடாக மாறியது. இந்த ஆணையத்தின் வெளியீடுகளை வெளியிட, பயோஒன் (BioOne) வெளியீட்டுக் குழுமத்தில் தற்பொழுது இணைந்துள்ளது. இதன் மூலம் தொகுடி 65 (2008) முதல் வெளியிடப்பட்ட செய்தி மடல்களை இணையம் மூலம் பெறலாம்.

## மேலும் காண்க

* ஆல்கா, பூஞ்சை மற்றும் தாவரங்களுக்கான சர்வதேச குறியீட்டு குறியீடு

## மேற்கோள்கள்

## வெளி இணைப்புகள்

* குறியீட்டின் உரை
* ICZN ZooBank
* 
* பயோஒன் வழியாக ''விலங்கியல் பெயரிடலின் புல்லட்டின்''

பகுப்பு:விலங்கியல் பெயரீடு
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஜி. சீனிவாசன்

**ஜி. சீனிவாசன்** என்பவர் ஒரு இந்தியத் திரைப்பட நடிகர், எழுத்தாளர், இயக்குநர் ஆவார். இவர் முக்கியமாக தமிழ் படங்களில் நடித்துள்ளார். 1970, 1980களில் துணைப் பாத்திரங்களிலும், எதிர் நாயகன் பாத்திரங்களிலும் நடித்துவந்தார். இவர் தமிழ், தெலுங்கு, மலையாள மொழிகளில் 200க்கும் மேற்பட்ட திரைப்படங்களில் நடித்துள்ளார். பாரதிராஜாவின் புதிய வார்ப்புகள் (1979) படத்தில் முதன்மை எதிர்நாயகனாக அறிமுகமானார். இவரின் மனைவி நடன இயக்குநர் புலியூர் சரோஜா 70, 80, 90 ஆண்டுகளில் பிரபலமான நடன இயக்குநராக இருந்தார். இவர்களுக்கு சொந்தமாக கல்வி நிறுவனங்கள் உள்ளன.

## திரைப்பட வாழ்க்கை
இவர் எட்டு படங்களை எழுதியும், மூன்று படங்களை இயக்கியுமுள்ளார். ஆதூர்த்தி சுப்பா ராவின் உதவியாளராகத் இருந்த இவர், தாதா மிராசி மற்றும் கே. விஸ்வநாத் போன்ற பல்வேறு இயக்குநர்களுடன் துணை இயக்குநராக பணியாற்றியுள்ளார். தமிழில் ராணுவ வீரன், பெண்மணி அவள் கண்மணி உள்ளிட்ட நூற்றுக்கும் மேற்பட்ட படங்களில் எதிர்மறை கதைப்பாத்திரங்களிலும், குணச்சித்திர வேடங்களிலும் நடித்துள்ளார்.

## குடும்பம்
இவர் நடன இயக்குநர் புலியார் சரோஜாவை மணந்தார். இவர்களது ஒரே மகன் சில ஆண்டுகளுக்கு முன்பு சாலை விபத்தில் இறந்தார்.

## கைது
சரோஜாவும் சீனிவாசனும் ராமாவரம் பகுதியில் சத்யா மெட்ரிகுலேசன் பள்ளியை நடத்தி வருகின்றனர். பள்ளியின் கழிவுநீர்த் தொட்டியில் 5 வயது சிறுவன் சுவாதிராஜன் தவறி விழுந்து இறந்தான். போலீசார் வழக்கை பதிவு செய்து விசாரித்தனர். இதையடுத்து, கழிவுநீர்த் தொட்டியை அலட்சியமாக சரியாக மூடாததற்காக பள்ளி நிறுவனர் சீனிவாசனை போலீசார் கைது செய்தனர்.

## திரைப்படவியல்
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*

### 1970 கள்

### 1980 கள்

### 1990 கள்

### 2010 கள்

## மேற்கோள்கள்

## வெளி இணைப்புகள்
* 

பகுப்பு:தமிழ் நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
சேது விநாயகம்

**சேது விநாயகம்** (*Sethu Vinayagam*) என்பவர் ஒரு இந்திய நாடக மற்றும் தமிழ் படங்களில் பணியாற்றிய திரைப்பட நடிகர் ஆவார். இவர் விசுவின் நாடக குழுவில் உறுப்பினராக இருந்தார்.  பெரும்பாலும் விசுவின் அனைத்து திரைப்படங்களிலும் நடித்துள்ளார். 100 க்கும் மேற்பட்ட திரைப்படங்கள் மற்றும் நாடகங்களில் நடித்துள்ள இவர், பல படங்களில் துணை வேடங்களில் எதிர்மறை வேடங்களில் தனது அடையாளத்தை பதித்துள்ளார். இவரது குறிப்பிடத்தக்க திரைப்படங்கள் தில்லு முல்லு, புதிய தீர்ப்பு, ஊர்க்காவலன், சத்யா, மங்கை ஒரு கங்கை, பெண்மணி அவள் கண்மணி, பாலைவன பறவைகள், மகளிர் மட்டும், பாட்ஷா.

## திரைப்பட வாழ்க்கை
தில்லு முல்லு படத்தில் ஒரு சிறிய காட்சியில் ரஜினிகாந்தின் நண்பர்களில் ஒருவராக இவர் நடித்துள்ளார். ‘பாட்ஷா’ படத்திலும் சிறிய வில்லன் வேடத்தில் நடித்தார்.

## குடும்பம்
சேது விநாயகத்திற்கு ஒரு மனைவியும் 4 மகள்களும் உள்ளனர்.

## இறப்பு
சேது விநாயகம் 20 செப்டம்பர் 2009 அன்று தனது 60 வயதில் நாட்பட்ட நோயால் இறந்தார்.

## திரைப்படவியல்
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*

### 1980 கள்

### 1990 கள்

### 2000 கள்

## குறிப்புகள்


## வெளி இணைப்புகள்

* https://www.imdb.com/name/nm1302977/

பகுப்பு:2009 இறப்புகள்
பகுப்பு:1949 பிறப்புகள்
செயின் ஜெயபால்

**செயின் ஜெயபால்** (*Chain Jayapal*) என்பது 1985 ஆம் ஆண்டு கே. ஜி. பாலகிருஷ்ணனுக்காக ராம நாராயணன் இயக்கிய இந்திய தமிழ்  திரைப்படமாகும் . இப்படத்தில் ராஜேஷ், ராதாரவி, ராஜீவ், ராஜ்குமார் சேதுபதி ஆகியோர் முக்கிய வேடங்களில் நடித்துள்ளனர்.

## நடிகர்கள்

* ராஜேஷ்
* ராதாரவி
* ராஜீவ்
* ராஜ்குமார் சேதுபதி
* சத்யராஜ்
* தேங்காய் சீனிவாசன்
* எஸ். எஸ். சந்திரன்
* வி. கோபாலகிருஷ்ணன்
* இளவரசி
* வனிதா கிருஷ்ணசந்திரன்
* அனுராதா
* சாதனா
* பாக்கியலட்சுமி

## குறிப்புகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:1985 தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
போலா நாத் முல்லிக்

**போலா நாத் முல்லிக்***(Bhola Nath Mullik)* ஒரு இந்திய அரசு ஊழியர், உளவுத்துறை மற்றும் இந்திய புலனாய்வுப் பணியகத்தின் (ஐபி) இரண்டாவது இயக்குநராகப்  பணியாற்றினார்.  .   அவர் ஜூலை 15, 1950 முதல் அக்டோபர் 9, 1964 வரை ஐ.பியின் இயக்குநராகப் பணியாற்றினார். இவர் ஒரு சிறந்த உழைப்பாளி என்று அறியப்பட்டார், அப்போதைய மத்திய அரசாங்கத்துடன் நெருங்கிய தொடர்பு கொண்டிருந்தார்.  முல்லிக்,முன்னாள் இந்தியப் பிரதமர்  ஜவஹர்லால் நேருவின் நெருங்கிய நண்பராக  இருந்தார்.  நேதாஜி சுபாஸ் சந்திர போஸ் 1945 இல் காணாமல் போன பின்னர் அவரது உறவினர்களின் நடவடிக்கைகள் குறித்து கண்காணிக்க நேருவுக்கு உதவினார்.  அவரது ஆலோசனையின் பேரில், 1962 ஆம் ஆண்டு சீன-இந்தியப் போரில் சீன இராணுவத்திற்கு எதிராகப் சிறப்பு எல்லைப் படையை (எஸ்.எஃப்.எஃப்) (ஸ்தாபனம் 22 என்றும் அழைக்கப்படுகிறது) நிறுவ நேரு உத்தரவிட்டார்.  இந்திய அரசு அவருக்கு 1964 ஆம் ஆண்டில் இந்தியாவின் மூன்றாவது மிக உயர்ந்த விருதான பத்ம பூஷண் விருதை வழங்கியது.

## மேலும் காண்க

* சுபாஸ் சந்திரபோஸின் மரணம்
* ஆர்.என் காவ்

## குறிப்புகள்

## மேலும் படிக்க

* 

## வெளி இணைப்புகள்

* 

பகுப்பு:மேற்கு வங்காள நபர்கள்
பைலா சேகர் ரெட்டி

**பைலா சேகர் ரெட்டி***(Pailla Shekar Reddy)* (பிறப்பு 1968) தெலுங்கானா ராஷ்டிர சமிதியைச் சார்ந்த ஒரு இந்திய  இந்திய அரசியல்வாதி ஆவார். 2014ல் நடைபெற்ற பொதுத்தேர்தலில் பொதுத் தேர்தலில் போங்கிர் தொகுதியில்   தேர்ந்தெடுக்கப்பட்டார். இவர் தெலுங்கானா ராஷ்டிர சமிதியைச் சேர்ந்தவர் மற்றும் அதன் பொலிட்பீரோவில் உறுப்பினராக உள்ளார்.

## ஆரம்ப கால வாழ்க்கை
ஷேகர் ரெட்டி  பிறந்தார்  யதன்றி புவனகிரி மாவட்டத்தில் ஆத்மகிர் மண்டலத்தைச் சேர்ந்த கதிரேணிகுட நஞ்சர்பெட் கிராமத்தில் பைல்ல ராம் ரெட்டி என்னும் ஒரு சாராரண ஒரு  விவசாயியின் மகனாகப் பிறந்தார். ,  கம்மம் பகுதியிலுள்ள உஸ்மானியா பல்கலைக்கழகத்தின் எஸ்.இ.எஸ். எஸ்.என். மூர்த்தி பாலிடெக்னிக் கல்லூரியில் கட்டடப் பொறியியல் பிரிவில் பட்டயப்படிப்பை முடித்தார்.

## தொழில்
அரசியலில் நுழைவதற்கு முன்பு ஹைதராபாத் மற்றும் பெங்களூரில் ரியல் எஸ்டேட் துறையில் இருந்தார்.

### அரசியல்
தெலுங்கானா மாநிலத்தில் உள்ள போங்கிர் சட்டமன்றத் தொகுதியில் எம்.எல்.ஏ.வாக 2014 பொதுத் தேர்தலில் 54,686 வாக்குகளைப் பெற்று வெற்றி பெற்றார். மேலும் ஒய்.டி.பி கட்சியின்  ஜிட்டா பாலகிருஷ்ணா ரெட்டியை 15,416 வாக்குகள் வித்தியாசத்தில் தோற்கடித்தார். 1985 ஆம் ஆண்டு முதல் அலிமினெட்டி மாதவா ரெட்டியும் பின்னர் அவரது மனைவியும் அந்தத் தொகுதியைப் பிரதிநிதியானபிறகு , போங்கிர் தொகுதி  தெலுங்கானா ராஷ்டிர சமிதி கட்சிக்கே உரியதாக மாறியது.

### மக்கள் பணிகள்
இவர் ஃவுளூரைடு மாசுபாட்டால் பாதிப்படைந்த நல்கொண்டா மாவட்டம் முழுவதும் சுத்தமான குடிநீர் அமைப்புகளை ஏற்படுத்தினார். சேகர் ரெட்டி செய்த மிகப் பெரிய காரியங்களில் ஒன்று புனாடிகனி கால்வாய், இது 2004 முதல் நிலுவையில் உள்ளது.இவர் மக்களுக்குப் பிடித்தமான   தலைவராவார்.

## தனிப்பட்ட வாழ்க்கை
இவருக்கு திருமணமாகி ஒரு மகள், ஒரு மகன் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:1968 பிறப்புகள்
பகுப்பு:பாரத் இராட்டிர சமிதி அரசியல்வாதிகள்
பகுப்பு:தெலங்காணா அரசியல்வாதிகள்
வில்லியம் கானலே

**வில்லியம் மைக்கேல் கானலே** (William Michael Connolley பிறப்பு: ஏப்ரல் 12, 1964) ஒரு பிரித்தானிய மென்பொருள் பொறியாளர், எழுத்தாளர் மற்றும் காலநிலை பற்றிய வலைப் பதிவர் ஆவார். டிசம்பர் 2007 வரை இவர் அண்டார்டிக் காலநிலை இயற்பியல் அறிவியல் பிரிவில் மூத்த அறிவியல் அதிகாரியாகவும், *பிரித்தானிய அண்டார்டிக் சர்வே* எனும் திட்டத்தில்  பூமி அமைப்பு பற்றிய குழுவில் இடம் பெற்றிருந்தார். பின்னர் கேம்பிரிட்ஜ் சிலிக்கான் வானொலியின் மென்பொருள் பொறியாளரானார்.

## பின்னணி
கானலே கணிதத்தில் இளங்கலை பட்டமும் , ஆக்சுபோர்டு பல்கலைக்கழகத்தில் *செயின்ட் எட்மண்ட் ஹாலில்* எண்கணித பகுப்பாய்வு குறித்த பணிக்காக முனைவர் பட்டம் பெற்றார். கேம்பிரிட்ஜ் சிலிக்கான் ரேடியோவின் மென்பொருள் பொறியாளராக பணியாற்றுகிறார், உட்பொதிக்கப்பட்ட நிகழ்நிரலை இவர் வடிவமைக்கிறார்.

### விக்கிபீடியா தொகுப்புகள்
கானலே 2003 இல் விக்கிபீடியாவில் தொகுக்கத் தொடங்கினார்  மற்றும் 2006 முதல் 2009 வரை விக்கிபீடியா நிர்வாகியாக பணியாற்றினார். இவர் விக்கிப்பீடியாவில் செய்த தொகுப்புகளுக்காகப் பரவலாக அறியப்பட்டுள்ளார்.  குறிப்பாக காலநிலை மாற்றங்கள் தொடர்பாக அறியப்படுகிறார்.  பகுதியில் அவர் திருத்தியமை தொடர்பாக. மேலும் நேச்சர் (இதழ்) விக்கிபீடியாவின் நம்பகத்தன்மையைப் பற்றிய டிசம்பர் 2005 ஆம் ஆண்டின் மதிப்பாய்வில், இவரைப் பற்றி குறிப்பிட்டுள்ளது.

## தனிப்பட்ட வாழ்க்கை
கானேவிற்கு இரண்டு குழந்தைகள் உள்ளனர்.

*

## சான்றுகள்

## வெளி இணைப்புகள்

* 
* 
* 
* 

பகுப்பு:வாழும் மக்கள்
பகுப்பு:1964 பிறப்புகள்
அனுஷ்கா ஜஸ்ராஜ்

**அனுஷ்கா ஜஸ்ராஜ்** (*Anushka Jasraj*) இந்தியாவின்இந்தியாவின் மும்பையைச் சேர்ந்த புனைகதை எழுத்தாளர் ஆவார். இவர் 2012 மற்றும் 2017ஆம் ஆண்டுகளில் காமன்வெல்த் சிறுகதை பரிசுக்கு ஆசியா கண்டத்தின் வெற்றியாளராக இரண்டு முறை தேர்ந்தெடுக்கப்பட்டார்.

## வாழ்க்கை
இவர் நியூயார்க் பல்கலைக்கழகத்தில் திரைப்படத் தயாரிப்பில் பி.எஃப்.ஏ பட்டமும்  புதிய எழுத்தாளர்கள் திட்டத்தின் படைப்பாக்கத்தில்  எம்.எஃப்.ஏ பட்டமும்மற்றும் டெக்சாஸ்-ஆஸ்டின் பல்கலைக்கழகத்தில் பெண்கள் மற்றும் பாலின ஆய்வுகளில் முதுகலை பட்டமும் பெற்றவர். மாசசூசெட்ஸில் உள்ள புரோவின்ஸ்டவுனில் உள்ள நுண்கலை பணி மையத்தில் 2015-16  ஊழியராக இருந்த இவருக்கு, அமெரிக்கன் ஷார்ட் ஃபிக்ஷன் வழங்கிய 2017ம் ஆண்டிற்கான **ஸ்டார்ஸ் அட் நைட்** வளர்ந்து வரும் எழுத்தாளர் விருது வழங்கப்பட்டது.

அவரது படைப்புகள்  ஸ்க்ரோல் இன், இன்டர்நேஷனல், அடா ஸ்டோரீஸ்,மற்றும்கிராண்டா ஆகியவற்றில் வெளியிடப்பட்டுள்ளன. 
## குறிப்புகள்


## வெளி இணைப்புகள்

* 

பகுப்பு:இந்தியப் பெண் எழுத்தாளர்கள்
பகுப்பு:வாழும் மக்கள்
ஜிம் வால்ஷ்

**ஜிம் வால்ஷ்** (பிறப்பு 5 மே 1947) ஓர் அயர்லாந்து அரசியல்வாதி ஆவார். இவர் 1997 முதல் 2016வரையில்  சீனாட் ஐரேன் உறுப்பினராக உள்ளார்.

## ஆரம்ப மற்றும் தனிப்பட்ட வாழ்க்கை
வால்ஷ் *கவுண்டி வெக்ஸ்ஃபோர்டில்* உள்ள *நியூ ரோஸை* பூர்வீகமாகக் கொண்டவர் ஆவார் . இவர் நியூ ரோஸ் கிறிஸ்டியன் பிரதர்ஸ் பள்ளியில் பயின்றார் . இவர் மேரி ஃபர்லாங் என்பவரை மணந்தார்.பன்னாட்டு ஜூனியர் சேம்பரில் சட்டசபை உறுப்பினராகவும் உள்ளார் மற்றும் ஐரிஷ் சாலை ஹாலியர்ஸ் சங்கத்தின் முன்னாள் தலைவர் ஆவார்.

## அரசியல் வாழ்க்கை
இவர் 1974 இல் நியூ ரோஸ் டவுன் கவுன்சிலுக்கு தேர்ந்தெடுக்கப்பட்டார், ஒன்பது முறை மேயராகவும், 1979 முதல் 2004 வரை வெக்ஸ்ஃபோர்ட் மாகாண சங்கத்தின் உறுப்பினராகவும், 1992 முதல் 1993 வரை மேயராகவும் பணியாற்றினார். வால்ஷ் 1997 முதல் 2002 வரை அயர்லாந்து உள்ளூர் அதிகாரசபை உறுப்பினர்கள் சங்கத்தின் தேசியத் தலைவராக இருந்தார்.

### விக்கிபீடியா தொகுப்புகள்
செப்டம்பர் 2015 இல், வால்ஷ் தனது சொந்த விக்கிபீடியா பதிவைத் திருத்தியதை ஒப்புக் கொண்டார். மேலும் அந்தப் பதிவானது  "ஓரின சேர்க்கை குழுக்களைச் சேர்ந்த ஒருவர்" திருத்தியதாகக் கூறினார். மேலும் அந்தக் கட்டுரையில் இருந்த "சில தவறான கருத்துக்களை" தான் அகற்றிவிட்டதாகக் கூறினார், ஆனால் அவர் எந்தத் திருத்தங்களைச் செய்தார் அல்லது என்ன தவறு என்பதனைக் குறிப்பிடவில்லை.

## சான்றுகள்

பகுப்பு:வாழும் மக்கள்
பகுப்பு:1947 பிறப்புகள்
ராமச்சந்திர தேவா

**ராமச்சந்திர தேவா** (*Ramachandra Deva*)ஒரு கன்னட கவிஞர், எழுத்தாளர் மற்றும் நாடக ஆசிரியர் ஆவார்.இவர் பல நாடகங்களை எழுதியுள்ளார். அவர் 1970 களில் வில்லியம் ஷேக்ஸ்பியரின் *ஹேம்லெட்* மற்றும் *மாக்பெத்*நாடகங்களை கன்னடத்திற்கு மொழிபெயர்த்தார்.  
## ஆரம்ப கால வாழ்க்கை
1949 இல் சுல்லியா தாலுகாவின் முண்டுகரி கிராமத்தில் பிறந்த ராமச்சந்திர தேவா தனது பள்ளிப்படிப்பை கல்மட்கா, பலிலா, பஞ்சா, புட்டூர் ஆகிய இடங்களில் பயின்றார். 
மேலும்,  மைசூர் பல்கலைக்கழகத்தில் இளங்கலை மற்றும் மற்றும் முதுகலை பட்டம் பெற்றார். ஷேக்ஸ்பியர் மொழிபெயர்ப்புகளில் மேற்கொண்ட ஒப்பாய்விற்காக பெங்களூர் பல்கலைக்கழகம் அவருக்கு முனைவர் பட்டம் வழங்கியது.  
## பணிகள்
கல்யாணபுரத்திலுள்ள மில்கிரேஸ் கல்லூரி, மைசூர் பனுமையாஹ் கல்லூரி, பெங்களூர் தேசிய கல்லூரி ஆகியவற்றில் ஆங்கில விரிவுரையாளராகப் பணியாற்றினார். காங்கிரஸின் அமெரிக்க நூலகத்திற்கான நூலகராக பணியாற்றினார்.  பிரஜவானி இதழின்  துணையாசிரியாகப் பணியாற்றினார். ராமச்சந்திர தேவா ஒரு கவிஞர், சிறுகதை எழுத்தாளர், மொழிபெயர்ப்பாளர், நாடக ஆசிரியர் மற்றும் விமர்சகர் ஆவார். இவரது படைப்புகளில் இந்திரபிரஸ்தா, மாதத்துவ மரா, சமகிர காவ்யா (கவிதை), டங்கேய பிரகாரனா, மூகேலா மேட்டு இத்தாரா கதேகலு (கதைகள்), ஷேக்ஸ்பியர் யெராடு சம்ஸ்கிருதிகள்ளி (ஆராய்ச்சிப் பணிகள்), முச்சு மாது இத்தாரா லெகனகலு, மட்டுக்கேட் (நாடகங்களின் தொகுப்பு) குடுரே, கொலலு மாட்டு ஷன்க்கா,கெலம்பா கம்பவு ஆகியவை குறிப்பிடத்தக்கவை ஆகும். ராமச்சந்திர தேவா 11 செப்டம்பர் 2013 அன்று பெங்களூரில் காலமானார்.

## குறிப்புகள்

பகுப்பு:கன்னட எழுத்தாளர்கள்
பகுப்பு:2013 இறப்புகள்
பகுப்பு:1948 பிறப்புகள்
ரஜ்னி குமார்

**ரஜ்னி குமார்***(Rajni Kumar)* (பிறப்பு: மார்ச் 5, 1923) ஒரு பிரித்தானிய நாட்டைச் சேர்ந்த இந்திய   கல்வியாளர் ஆவார் மேலும் ஸ்பிரிங்டேல்ஸ் குழும பள்ளிகளின் நிறுவனர் ஆவார். நாட்டின் நான்காவது உயரிய விருதான பத்மஸ்ரீ விருதினை இந்திய அரசு இவருக்கு 2011ல் வழங்கி கௌரவித்தது. .

## சுயசரிதை
நீ நான்சி ஜாய்ஸ் மார்கரெட் ஜோன்ஸ்(ரஜ்னி)   மார்ச் 5, 1923 அன்று இங்கிலாந்தில் பிறந்தார். இவர் 1941 இல் லண்டன் ஸ்கூல் ஆஃப் எகனாமிக்ஸில் பட்டம் பெற்றார்,  தனது சக மாணவரான யுதிஷ்டர் குமாரை தனது 23வது வயதில் திருமணம் செய்து கொண்டார். இந்தியாவுக்குச் சென்ற பிறகு இந்தியப் பெயரான ரஜ்னி என்னும் பெயரை வைத்துக் கொண்டார்.
1950 ஆம் ஆண்டில், அவர் உள்ளூர் பள்ளியான சல்வான் பெண்கள் பள்ளியில்  முதல்வராக சேர்ந்து, 1955 வரை அங்கு பணியாற்றினார். இவர் 1953 ஆம் ஆண்டில் தேசிய இந்திய பெண்கள் கூட்டமைப்பில் அதன் நிறுவனர்களில் ஒருவராக  சேர்ந்தார். 1955 ஆம் ஆண்டில், ரஜ்னி குமார் தனது சொந்த பள்ளியான ஸ்பிரிங்டேல்ஸ் பள்ளியை தனது வீட்டின்  அறையில் மழலையர் பள்ளியாகத் தொடங்கினார்.  இந்த நிறுவனம், பல ஆண்டுகளாக வளர்ந்து இந்தியாவில் நான்கு பள்ளிகளாகவும், துபாயில் ஒரு பள்ளியாகவும் விரிவடைந்துள்ளது. மேலும் 6000 க்கும் மேற்பட்ட மாணவர்களைக் கொண்டுள்ளது.

ரஜ்னி குமார் லேடி இர்வின் கல்லூரியின் முன்னாள் தலைவராகவும் இருந்தார். மற்றும் தேசிய பால பவனின் துணைத் தலைவராகவும்  செயல்பட்டார். ஜெனீவாவில் நடந்த உலகளாவிய அமைதி மாநாடுகளிலும், மாஸ்கோவில் நடந்த குழந்தைகள் உரிமைகளுக்கான உலக காங்கிரஸ் கூட்டத்திலும்  பங்கேற்றுள்ளார். 1988 இல் ஓய்வு பெற்ற பிறகு, ரஜ்னி குமார்  தனது ஸ்பிரிங்டேல்ஸ் கல்விச் சமூகத்தின்  தலைவராக கல்விப்பணிகளில் ஈடுபட்டார். தேசிய எழுத்தறிவு இயக்கத்தின் கீழ் மேற்கொள்ளப்பட்ட ஒரு முயற்சியான டெல்லி  எழுத்தறிவு பள்ளிகள் திட்டத்துடனும் இணைந்து  பணியாற்றியவராவார்.

ரஜ்னி குமார் 2005 இல் சர்வதேச மகளிர் தினத்தன்று தென்னாப்பிரிக்கா அரசாங்கத்தால் பாராட்டப்பட்டார். ஜி.ஆர். 8 ன் *பெண்கள் விருது* பெற்றுள்ளார்.இந்திய அரசு 2011ல் நாட்டின் நான்காவது உயரிய விருதான பத்மஸ்ரீ விருதினை ரஜ்னி குமாருக்கு வழங்கி கௌரவித்தது.  2012 ஆம் ஆண்டில், தென்னாப்பிரிக்கா அரசாங்கத்தால் ஆர்டர் ஆப் தி கம்பேனியன்ஸ்*(Order of the Companions of O. R. Tambo )*என்னும் விருதினை வழங்கியது.

## குறிப்புகள்

பகுப்பு:இந்தியப் புரவலர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1923 பிறப்புகள்
ஜல் கூப்பர்

thumb| இந்தியாவின் 1997 முத்திரையில் கூப்பர்
**ஜல் மானெக்ஜி கூப்பர்***(Jal Cooper)* (29 மார்ச் 1905  - 2 ஆகஸ்ட் 1972) ஒரு இந்திய தபால்தலைஞர்(தபால் தலை சேகரிப்பாளர் மற்றும் அஞ்சல் வரலாறு குறித்த கல்வி கற்றவர்) ஆவார். மேலும் இவர் அஞ்சல்துறை நிபுணர் ஆவார்.   கூப்பர் ராயல் புவியியல் சங்கத்தின்  உறுப்பினராகவும், பல தபால் தலை கையேடுகளின் ஆசிரியராகவும் இருந்தார். அவர் ஒரு தபால்தலை வியாபாரியாக இருந்தார்.    மேலும் சி.டி. தேசாய், என்பவரைப் போல ஒரு தபால்தலை சேகரிப்பாளராகவும் இருந்தார், என்.டி. கூப்பர் மற்றும் ராப்சன் லோவ் போன்ற தபால்தலைஞர்களுடன் நட்பு கொண்டவர்.

கூப்பர்  தலைகீழ் தலை 4 அன்னாக்களைக் கண்டுபிடித்த பெருமைக்குரியவர் ஆவார்.  1891ம் ஆண்டின்  மறுபதிப்புகள் இந்த பிழை ஏற்கனவே அறியப்பட்டது என்று காட்டுகின்றன. ஈ.ஏ. ஸ்மித்தீஸ் என்பவர் 1874 இல் லண்டனின் பிலடெலிக் சொசைட்டியின் கூட்டத்தில் இந்த பிழை முதன்முதலில் கண்டுபிடிக்கப்பட்டதாக  கூறினார். 

இந்தியாவின் வாரணாசியில் உள்ள *ஜல் கூப்பர் ஃபிலடெலிக் சொசைட்டி*, இண்டெபெக்ஸ் 97 இன் நிகழ்வில், கூப்பர் மற்றும் இந்திய அஞ்சல் அடையாளங்களை சித்தரிக்கும் வகையில் 1997 ஆம் ஆண்டில் இந்தியா போஸ்ட் 10 ரூபாய் நினைவு முத்திரையை வெளியிட்டது.

## தேர்ந்தெடுக்கப்பட்ட வெளியீடுகள்

* *இந்தியாவின் முத்திரைகள்,* பம்பாய் (1942), 177 பக் .; மறுபதிப்பு: பம்பாய் (1968).
* *பூட்டான்,* பம்பாய் (செப்டம்பர் 1969)
* *ஆரம்பகால இந்திய ரத்துசெய்தல்,* பம்பாய் (1948) 92 பக் .; மறுபதிப்பு: பம்பாய் (1993).
* *இந்தியா வெளிநாட்டில் பயன்படுத்தப்பட்டது,* வெஸ்டர்ன் பிரிண்டர்ஸ் அண்ட் பப்ளிஷர்ஸ் பிரஸ் ஆஃப் பம்பாய் (1950) 100 பக் .; *இந்தியாவின் ஸ்டாம்ப் ஜர்னலில்* (1972) மறுபதிப்பு செய்யப்பட்டது
* *பர்மாவில் பயன்படுத்தப்பட்ட இந்தியா,* வெஸ்டர்ன் பிரிண்டர்ஸ் அண்ட் பப்ளிஷர்ஸ் பிரஸ் ஆஃப் பம்பாய் (1950) 67 பக்.

## குறிப்புகள்

பகுப்பு:1905 பிறப்புகள்
பகுப்பு:1972 இறப்புகள்
பகுப்பு:பார்சி மக்கள்
அருண் ஜோஷி

**அருண் ஜோஷி** (*Arun Joshi*) (1939-1993) ஒரு இந்திய எழுத்தாளர். *தி ஸ்ட்ரேஞ்ச் கேஸ் ஆஃப் பில்லி பிஸ்வாஸ்* மற்றும் *தி அப்ரண்டிஸ்* ஆகிய நாவல்களுக்காக அவர் அறியப்படுகிறார். 1982 ஆம் ஆண்டில் *தி லாஸ்ட் லாபிரிந்த்* என்ற நாவலுக்காக அவர் சாகித்ய அகாடமி விருதை வென்றார். அவரது நாவல்களில் வரும் கதாபாத்திரங்கள் நகர்ப்புறத்தைச் சேர்ந்தவர்களாக ஆங்கிலம் பேசுபவர்களாக, ஏதோ சில காரணங்களால் பாதிக்கபட்டவர்களாக  படைக்கப்பட்டுள்ளனர். ஒரு விமர்சகர்  "நடுத்தர வர்க்க சமுதாயத்தின் ஆழமற்ற தன்மை அவருக்கு ஒரு சொல்லாட்சிக் கலை அல்ல., இது அவரது சொந்த அறிவொளி மேன்மையை வெளிப்படுத்தும் நோக்கம் கொண்டது, ஆனால் உண்மையான அக்கறையுடன் ஆராயப்பட வேண்டிய ஒன்றாகும்." என்று கூறினார்.

## வாழ்க்கை
அருண் ஜோஷி உத்திரபிரேதேசத்தின் வாரணாசியில் வளர்ந்தார். அவரின் தந்தை ஏசி ஜோஷி உத்தரப் பிரதேசம்,  பனாரஸ் இந்து மதம் பல்கலைக்கழகத்தின் துணைவேந்தராக இருந்தார்.

இந்தியாவுக்குத் திரும்பிய அவர், வட இந்தியாவின் முதல் ஜவுளித் தொழிற்சாலையான டெல்லி துணி மற்றும் ஜெனரல் மில்ஸில் பணியாற்றத் தொடங்கினார் மற்றும் நாட்டின் ஆரம்பகால கூட்டு-பங்கு நிறுவனங்களில், அதன் ஆட்சேர்ப்பு மற்றும் பயிற்சித் துறையின் தலைவராக பணியாற்றத் தொடங்கினார். அவர் ஒரு பங்குதாரரின் மகள் ருக்மிணி லால் என்பவரை மணந்தார். டெல்லியில் உள்ள தொழில்துறை உறவுகள் மற்றும் மனிதவளங்களுக்கான ஸ்ரீ ராம் மையத்தின் நிர்வாக இயக்குநராக பணியாற்றியதைத் தொடர்ந்து 1965 இல்  டெல்லி துணி மற்றும் ஜெனரல் மில்ஸில் தனது பணியை ராஜினாமா செய்தார்.
ஜோஷி ஒரு தனித்துவமான வாழ்க்கையை வாழ்ந்தார், பொதுவாக விளம்பரத்தைத் தவிர்த்தார்.

## வெளிநாட்டவர்
*வெளிநாட்டவர்* எனும் இவரது படைப்பு 1968 இல் வெளியிடப்பட்டது.

## பில்லி பிஸ்வாஸின் விசித்திரமான வழக்கு
பில்லி பிவாஸின் விசித்திர வழக்கு எனும் இவரது நூல் 1971ம் ஆண்டில் வெளியிடப்பட்டது. இந்நூல் அமெரிக்காவில் இருந்த திரும்பிய இந்தியரான பில்லி பிவாஸ் குறித்து கூறுவதாகும்.

## படைப்புகள்

### நாவல்கள்

* *வெளிநாட்டவர், 1968*
* *பில்லி பிஸ்வாஸின் விசித்திரமான வழக்கு, 1971*
* *தி அப்ரண்டிஸ், 1974*
* *தி லாஸ்ட் லாபிரிந்த், 1981*
* *தி சிட்டி அண்ட் ரிவர், 1990*

### சிறுகதைகள்

* *சர்வைவர் மற்றும் பிற கதைகள், 1975.*
* *எங்கள் கிராமத்திலிருந்து ஒரே அமெரிக்கர்.*

### மற்றவை

* *ஸ்ரீ ராம்:* குஷ்வந்த் சிங்குடன் *ஒரு வாழ்க்கை வரலாறு*, 1968.
* *லியா ஸ்ரீ ராம்: தொழில்முனைவோர் மற்றும் தொழில்துறை நிர்வாகத்தில் ஒரு ஆய்வு*, 1975.

## வெளி இணைப்புகள்

* அருண் ஜோஷியின் சுயவிவரம்
* இலக்கிய என்சைக்ளோபீடியாவில் அருண் ஜோஷி

## குறிப்புகள்

பகுப்பு:1993 இறப்புகள்
பகுப்பு:1939 பிறப்புகள்
எம். கே. ராமச்சந்திரன்

**எம். கே. ராமச்சந்திரன்** (M. K. Ramachandran)  கேரள மாநிலம் திருச்சூர் மாவட்டத்தைச் சேர்ந்த எழுத்தாளர் ஆவார். 2005 ஆம் ஆண்டில் தனது முதல் புத்தகமான *உத்தரகண்டிலூட் - கைலாஸ் மன்சரோவர் யாத்திரை* எனும் நூலிற்காக கேரள சாகித்ய அகாடமி விருதை வென்றார்.  இவரது பிற படைப்புகளில்*தபோபூமி உத்தரகண்ட்*, *ஆதி கைலாசா யாத்ரா* மற்றும் *தேவபூமிலிலூட்* ஆகியவை குறிப்பிடத்தக்கவை ஆகும்.

ராமச்சந்திரன் 1953 இல் திருச்சூர் மாவட்டத்தில் கெச்சேரியில் பிறந்தார். இவரின் பெற்றோர்  மச்சிங்கல் கிருஷ்ணன் எழுத்தச்சன் மற்றும் மறைந்த நாரங்கலில் வடக்கவலப்பில் தேவகி அம்மா ஆகியோராவர். புட்டேக்கரா செயின்ட் செபாஸ்டியன்ஸ் பள்ளி, திருச்சூர் ஸ்ரீ கேரளவர்மா கல்லூரி மற்றும் திருச்சூர் செயின்ட் தாமஸ் கல்லூரி ஆகியவற்றில் தனது பள்ளி மற்றும் கல்லூரிக் கல்வியை நிறைவு செய்தார். இவர் மூத்த சமஸ்கிருத அறிஞர் கே.பி.நாராயண பிஷரோடியின் சீடர் ஆவார்.  கைலாஸ் மன்சரோவர் யாத்திரையை நடத்திய கேரளாவைச் சேர்ந்த முதல் நபர் ஆவார்.இந்த யாத்திரையை 2001 ஆம் ஆண்டில் ராமச்சந்திரன் நடத்தினார். 2003 இல் வெளியிடப்பட்ட இவரது முதல் படைப்பான 'உத்தர்கண்டிலூட் - கைலாஸ் மன்சரோவர் யாத்திரை'  இந்த அனுபவத்தை விவரிக்கும் விதத்தில் எழுதப்பட்டது ஆகும். அவரது இரண்டாவது புத்தகம், 'தபூபூமி உத்தரகண்ட்' 2005 இல் வெளியிடப்பட்டது. மேலும் அந்த புத்தகம் அவரது சார்தாம் சுற்றுப்பயணம் குறித்தும் வட மாநிலமான உத்தரகண்ட் மாநிலத்தின் பிற புனித இடங்கள் குறித்தும் எழுதப்பட்டது. அவரது மூன்றாவது புத்தகம், 'ஆதி கைலாசா யாத்ரா', 2008 இல் வெளியிடப்பட்டது, மேலும் இது ஓம் பர்வத் என்ற மலைச்சிகரத்திற்குச் சென்ற இவரது அனுபவத்தை விவரிக்கிறது.மேலும் இது ஆதி கைலாஷ் என்றும் அழைக்கப்படுகிறது. இவரது நான்காவது புத்தகம், 'தேவபூமிலோடு', 2012 இல் வெளியிடப்பட்டது ஆகும். இந்நூல்  கின்னார், ஸ்ரீகாந்த் மகாதேவ் மற்றும்   மணிமகேஷ் கைலாஷ் ஆகிய இடங்களுக்குச் சென்றபோது ஏற்பட்டஅனுபவம் குறித்தும் இவரது சிக்கிம் சுற்றுப்பயணம் குறித்த அனுபவங்களையும் விவரிக்கிறது. ஐந்து கைலாஷ்களையும் பார்வையிட்ட ஒரே நபராக இவர் அறியப்படுகிறார். 2014 ஆம் ஆண்டில், 'நிலவம் நிஜாலுகலம்' என்ற சிறுகதைத் தொகுப்பையும் வெளியிட்டார். 2016 ஆம் ஆண்டில், இவரது மற்றொரு பயணக் குறிப்பு 'டகினிமருதே ஹிருதய பூமியிலூட்' வெளியிடப்பட்டது. இவரது புத்தகங்கள் அனைத்தும் திருச்சூரின் கரண்ட் புக்ஸ் என்னும் இலக்கிய இதழால் வெளியிடப்பட்டன. இவரது பயணக் குறிப்புகள் ஆண்டுதோறும் பல பிரதிகள் விற்கப்பட்டுள்ளன.

## விருதுகள்

* *உத்தரகண்டிலூத்துக்கான* கேரள சாகித்ய அகாடமி விருது 2005 *- கைலாஸ் மன்சரோவர் யாத்திரை*

## குறிப்புகள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:மலையாள எழுத்தாளர்கள்
இயசோதர மிசுரா

**இயசோதர மிசுரா** (*Yashodhara Mishra*)  இந்தியாவின் ஒடிசா மாநிலத்தைச் சேர்ந்த எழுத்தாளர் ஆவார். ஆங்கிலப் பேராசிரியரான இவர் ஒடிய மொழியில் கவிதைகள், பல சிறுகதைகள் மற்றும் நாவல்களின் தொகுப்புகளை வெளியிட்டுள்ளார். இந்திய உயர்கல்வி நிறுவனத்தில் இவர் ஒரு சக ஊழியராக இருந்தார்.

## வாழ்க்கைக் குறிப்பு
மிசுரா 1951 இல் ஒடிசா மாநிலத்தின்  சம்பல்பூரில் பிறந்தார். ஒரு கவிஞராகவும்  ஆங்கிலப் பேராசிரியராகவும் செயல்பட்டார். பல சிறுகதைகள் மற்றும் நாவல்களின் தொகுப்புகளை வெளியிட்டுள்ளார்.  ஒடியா, இந்தி மற்றும் ஆங்கிலம் ஆகிய மொழிகளை அறிந்திருந்தார்.

மிசுரா கதா கதை விருது உட்பட பல விருதுகளைப் பெற்றுள்ளார்.

இந்திய உயர் கல்வி நிறுவனத்தில்  ஒரு சக ஊழியராக இருந்தார். அங்கு இவரது ஆராய்ச்சியில் சடங்குகள்,  பாலினம், ஒரிசா பெண்கள் ஆகியவை இடம்பெற்றன.

தனது சமுத்திரகுல கரா என்ற புத்தகத்திற்காக 2020 ஆம் ஆண்டு மிசுராவிற்கு சாகித்திய அகாதமி விருது வழங்கப்பட்டது.

## விருதுகள்

* 2020: சாகித்ய அகாடமி விருது, *சமுத்திரகுல காரா.*

## மேற்கோள்கள்

## வெளி இணைப்புகள்
* 

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:ஒடியா மொழி பெண் எழுத்தாளர்கள்
பகுப்பு:இந்திய எழுத்தாளர்கள்
காட்சிசார்த் தொகுப்பி

**காட்சிசார்த் தொகுப்பி** ( VisualEditor (VE)  என்பது மீடியாவிக்கிக்கான உயர்தர எழிவரித் திருத்தி ஆகும். "நீங்கள் பார்ப்பது தான் உங்களுக்குக் கிடைக்கப் போகும் காட்சியாகும்" எனும் கொள்கையின் அடிப்படையில் பக்கங்களைத் திருத்துவதற்கான நேரடி காட்சி வழியை வழங்குகிறது. இந்த கோப்பினை விக்கிமீடியா அறக்கட்டளை விக்கியாவுடன் இணைந்து உருவாக்கியது.  ஜூலை 2013 இல், இது பல பெரிய விக்கிப்பீடியா திட்டங்களில் செயல்படுத்தப்பட்டது.  

இதனை விக்கிமீடியா அறக்கட்டளை இன்றுவரை செய்ல்படுத்தப்பட்ட திட்டங்களிலேயே மிகவும் சவாலான தொழில்நுட்ப திட்டமாக இருந்தது எனக் கருதியது, அதே நேரத்தில் *[[தி எக்கனாமிஸ்ட்|தி எகனாமிஸ்ட்]]* இதை விக்கிபீடியாவின் மிக முக்கியமான மாற்றம் என்று அழைத்தது.   செப்டம்பர் 2013 இல், ஆங்கில விக்கிபீடியாவின் காட்சிசார்த் தொகுப்பி பயனர் புகார்களைத் தொடர்ந்து விருப்பத்திற்குட்பட்ட தேர்வாக இதனை ஆக்கியது. ஆனால் பல மேம்பாடுகளுக்குப் பின்னர் அக்டோபர் 2015 இல் இயல்புநிலையாக (புதிய பதிவு செய்யப்பட்ட பயனர்களுக்கு மட்டும்) ஆக்கப்பட்டது. விக்கிமீடியா அறக்கட்டளையின் 2015 ஆம் ஆண்டு ஆய்வில், காட்சிசார்த் தொகுப்பி  புதிய பயனர்களுக்கு எதிர்பார்க்கப்பட்ட நன்மைகளை வழங்கத் தவறிவிட்டது என்று கண்டறியப்பட்டது. 

## வரவேற்பு
*[[தி எக்கனாமிஸ்ட்|எகனாமிஸ்ட்]]* இதனை "விக்கிப்பீடியாவின் குறுகிய வரலாற்றில் மிக குறிப்பிடத்தக்க மாற்றம்." எனக் குறிப்பிட்டது 

### எதிர்ப்பு
தெ  டெய்லி டாட், இந்த புதிய மாற்றம் ஏற்கனவே உள்ள பயனர்களை குழப்பமடையச் செய்யலாம் எனக் கூறியது.

### ஆதரவு
*சாஃப்ட்பீடியா* "விக்கிபீடியாவின் காட்சி சார்த் தொகுப்பியின் மூலமாக  சிறப்பான தொகுப்புகளை செய்ய முடியும் , ஆண்டின் சிறந்த இற்றை  என்ற தலைப்பில் ஒரு கட்டுரையை வெளியிட்டது.  இந்த வசதி "விக்கிபீடியா கட்டுரைகளை உருவாக்குவதற்கும் திருத்துவதற்கும் அனைவருக்கும் ஓர் எளிமையான வசதியினை அளிப்பது எனும் இலக்கினை அடைய இது வழிவகுக்கும் என தெரிவித்தது. 

## சான்றுகள்

## மேலும் படிக்க

* 
* ஃப்ளோரியன் லியாண்டர் மேயர். "Erfolgsfaktoren von Social Media: Wie" funktionieren "விக்கிகள்?&nbsp;30–32.ஐ.எஸ்.பி.என்&nbsp;

## வெளி இணைப்புகள்

* 
* 
* உதவி: விஷுவல் எடிட்டர் - சமூக மைய
* நீங்கள் பார்ப்பது விக்கி - இணைய யுகத்தில் WYSIWYG ஐ கேள்வி கேட்பது
* மீடியாவிக்கி மாற்று பாகுபடுத்திகள்
* விக்கிபீடியாவிற்கான விஷுவல் எடிட்டரை உருவாக்குதல்
* கம்பி விக்கிபீடியாவின் WYSIWYG தடுமாற்றம்
பகுப்பு:விக்கிமீடியா அறக்கட்டளை
பகுப்பு:விக்கிப்பீடியா
பகுப்பு:பல்லியக்குதள கட்டற்ற மென்பொருட்கள்
பகுப்பு:மீடியாவிக்கி
பகுப்பு:Webarchive template wayback links
கோவா லக்ஷ்மி

**கோவா லக்ஷ்மி** (பிறப்பு: பிப்ரவரி 5, 1973) ஒரு இந்திய அரசியல்வாதி மற்றும் தெலுங்கானா சட்டமன்றத்தின் சட்டமன்ற உறுப்பினர் ஆவார். தெலுங்கானா ராஷ்டிர சமிதியில் ஆசிபாபாத்தில் இருந்து எம்.எல்.ஏ.வாக வென்றார். இவர்  ஆசிபாபாத் மாவட்ட கொமராம் பீம் ஜில்லா பரிஷத் தலைவராக 2019 இல் தேர்ந்தெடுக்கப்பட்டார்.

## ஆரம்ப கால வாழ்க்கை
இவர் தெலுங்கானாவின் கோமரம் பீமில் பிறந்தார். அவர் தனது மேல்நிலைப் பள்ளிக்கல்வியை  ஆசிபாபாத்தில் முடித்தார்.

## தொழில்
இவர் 2014 ல் ஆசிபாபாத் சட்டமன்றத் தொகுதியில்  போட்டியில் சட்டமன்ற உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
இவர் கோவா சோன் ராவ் என்பவரை மணந்தார்.

## குறிப்புகள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தெலங்காணா நபர்கள்
பகுப்பு:தெலங்காணா சட்டமன்ற பெண் உறுப்பினர்கள்
சுபா ரவுல்

**சுபா ரவுல்** (Shubha Raul) (பிறப்பு 1967) இந்தியப் பெருநகரான மும்பையின் மேயராக (2007-09) 33 மாத காலத்திற்கு இருந்தார். அவர் மார்ச் 10, 2007 அன்று மேயர் பதவிக்குத் தேர்ந்தெடுக்கப்பட்டார். மற்றும் 124 ஆண்டுகள் பழமையான குடிமை அமைப்பின் மூன்றாவது பெண் மேயராக இருந்தார். வடக்கு மும்பை புறநகர்ப் பகுதியான தஹிசரைப் பிரதிநிதிப்படுத்தும்  ஒரு கார்ப்பரேட்டராகவும் பணியாற்றினார். மேலும் இரண்டு ஆண்டுகளுக்கும் மேலாகமும்பை மாநகராட்சியின்முக்கியமான நிலைக்குழுக்களில் இரண்டு ஆண்டுகளாக இருந்தார்.

ரவுல் சிவசேனா அரசியல் கட்சியைச் சேர்ந்தவர்,மற்றும் ஆயுர்வேத வைத்திய முறையில் சிகிச்சையளிப்பவரும் ஆவார்.

அவர் மும்பையின் போரிவலியில் வசிக்கிறார். அவருக்கு தன்வி மற்றும் மயூரி ஆகிய இரண்டு மகள்கள் உள்ளனர்.  அவரது கணவர் உமேஷ் எண்ணெய் மற்றும் இயற்கை எரிவாயுக் கழகத்தில் தோட்டக்கலை மேலாளராகப் பணிபுரிந்தார்.

நவம்பர் 2009 உடன் முடிவடைந்த மும்பை மேயராக இருந்த காலத்தில், சுபா ரவுல் தனது இரண்டு சாதனைகள் குறித்து திருப்தி அடைந்துள்ளார்: செயற்கை குளங்களை அமைத்து சூழலுக்கு கேடு விளைவிக்காத கணேஷ் திருவிழா நடத்தியது மற்றும் அவரது ஆட்சிக் காலத்தில் உக்கா புகைக்குழாய்களைத் தடை செய்தது ஆகியவையே அந்தச் சாதனைகள் என்று குறிப்பிடுகிறார்.

கணேஷ் சிலை உயரம் குறைக்கப்பட வேண்டும் என்று நிபந்தனை விதித்தது, ஒரு பசுவை தத்தெடுத்து உரிமம் இல்லாமல் தனது பங்களாவில் வைத்திருந்தது, உக்கா புகைக்குழாய் கடைகளை உடைத்தது, ஏழு வெளிநாட்டு சுற்றுப்பயணங்கள் சென்றது என இவரது பதவிக்காலம் சர்ச்சைக்குரியதாகவே இருந்தது.

## மேற்கோள்கள்

பகுப்பு:மகாராட்டிர அரசியல்வாதிகள்
பகுப்பு:மராத்தியர்கள்
பகுப்பு:1967 பிறப்புகள்
பகுப்பு:ஆயுர்வேத மருத்துவர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
ஒய் மரபணு கூட்டமைப்பு

**ஒய் மரபணு கூட்டமைப்பு** *(Y Chromosome Consortium)* **(YCC)** என்பது மனிதனில் காணப்படும் பால் சார்ந்த ஒய் மரபணுவில் ஆய்வு மேற்கொள்ளும் மரபியல் ஆராய்ச்சியாளர்களின் கூட்டமைப்பாகும். இவர்கள் மனித ஒய் மரபணுவின் வேறுபாடு மற்றும் மரபியல் பரிணாமம் குறித்த ஆய்வினை மேற்கொள்கின்றனர். ஒய்-குரோமோசோமின் மறுசீரமைக்கப்படாத பகுதி தொடர்பான தகவலில் புதிய மாறுபாடுகள் மற்றும் பெயரிடலில் மாற்றங்கள் உள்ளிட்ட தகவல்களை வலை வளங்கள் தொகுக்கும் நோக்கத்தினைக் கொண்டுள்ளனர். இனவழித்தொடர்பு மற்றும்  புதுப்பிப்புகள் தொடர்பான ஆய்வு தரவுகளை வழங்குவது இவர்கள் பணியாகும்.  

## மேலும் காண்க

* இன்டர்நேஷனல் சொசைட்டி ஆஃப் ஜெனடிக் ஜெனலஜி (ஐ.எஸ்.ஓ.ஜி.ஜி)
* மனித ஒய்-குரோமோசோம் டி.என்.ஏ ஹாப்லாக் குழு

## மேற்கோள்கள்

## வெளி இணைப்புகள்

* 
* ISOGG இல் Y-DNA Haplogroup மரம்
பகுப்பு:தொகுதிமரபியல்